CELEX: 62014CN0363
Language: da
Date: 2014-07-28 00:00:00
Title: Sag C-363/14: Sag anlagt den 28. juli 2014 — Europa-Parlamentet mod Rådet for Den Europæiske Union

22.9.2014   
            
            
               DA
            
            
               Den Europæiske Unions Tidende
            
            
               C 329/10
            
         Sag anlagt den 28. juli 2014 — Europa-Parlamentet mod Rådet for Den Europæiske Union
   (Sag C-363/14)
   2014/C 329/12
   Processprog: fransk
   
      Parter
   
   
      Sagsøger: Europa-Parlamentet (ved F. Drexler, A. Caiola og M. Pencheva, som befuldmægtigede)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets gennemførelsesafgørelse 2014/269/EU af 6. maj 2014 om ændring af afgørelse 2009/935/RIA for så vidt angår listen over de tredjelande og organisationer, hvormed Europol skal indgå aftaler (1), annulleres.
            
         
               —
            
            
               Rådet for Den Europæiske Union tilpligtes at betale samtlige sagens omkostninger.
            
         
      Søgsmålsgrunde og væsentligste argumenter
   
   Europa-Parlamentet har til støtte for sit søgsmål anført tre anbringender.
   For det første har Europa-Parlamentet anfægtet Rådets anvendelse af en forkert beslutningsprocedure i forbindelse med vedtagelsen af afgørelse 2014/269/EU. Parlamentet har heraf udledt, at Rådet ikke alene har tilsidesat traktaterne, men også tilsidesat væsentlige formskrifter.
   For det andet har Europa-Parlamentet foreholdt Rådet at have anvendt enten et retsgrundlag, der er blevet ophævet ved Lissabontraktatens ikrafttrædelse, eller et afledt retsgrundlag, som er ulovligt i henhold til Domstolens praksis.
   Endelig er Parlamentet af den opfattelse, at listen over de tredjelande og organisationer, hvormed Europol skal indgå aftaler, er et element, som er reguleret ved lov. EU-lovgiver bør anse dette element for at være et afgørende element på det lovregulerede område. Det retsgrundlag og den procedure, som Rådet har anvendt, er derfor ikke juridisk korrekte.
   
      (1)  EUT L 138, s. 104.